《西溪采幽流瞩引兴》
明代·徐夜

西溪流水处，日夜声中生。岩阿发奇唱，浑沦相与清。

穿林逼渐响，殊音归一鸣。磊砢势难夷，稍此非人撄。

沿林各开境，接异新常晴。奇路幻庸迹，回看来径并。

蓼花媚孤屿，憩流归清平。开心纳层澜，浮影逐虚晶。

游黑过水起，流光升壁行。奔汇入别涧，倒溜飞高明。

长歌击林木，境尽白云横。

作者简介：（约1617—约1688）明末清初山东新城人，字东痴，初名元善，字长公。明诸生。工诗。明亡后更名夜，字嵇庵。隐居东皋郑潢河上，顺治间曾南行访林和靖故居，登严子陵钓台。康熙间荐鸿博，不赴。有《东痴诗钞》。